Konige̱po me'pukhue'ada Huairi Jesucristoen yamanbatia'pakika' . Kenpa'ti Jesucristoen huadak hua'a ijmanbatia'pakika'nok huabakuda̱' jakyo i̱ji̱kay . Huabakuda̱' jakyo e̱e̱'pi' do'taj okbirahue' o̱'e̱ne . Jesucristoen huadak hua'a e'manbatia'pakonhua'te mo'huadiayapone bo'tidi'keapone dakhuea'da mogka'apone . Pai'da e'nopo'e̱a̱da okbatikhue'ada nogi̱ti nogi̱ti huadak hua'a yamanbatia'pakika' . Diosa menopo'teypakapone .
